Barend le Grange, bedryfshoof van SA Day, ’n organisasie wat hom beywer om die land se kulture, diversiteit en oorwinnings met die wêreld te deel, sê Coligny is nou ’n gemeenskap wat verantwoordelikheid aanvaar. In ’n samewerkingsooreenkoms tussen SA Day en die vredeskomitee is die munisipale geboue, polisiekantoor, biblioteek en sypaadjies reeds geverf.
Pieterse sê die vredeskomitee het oor die afgelope paar maande “die proses geword”. “Langs die pad het ons die politici verloor, maar die bemiddelaars, die vredemakers, het voortgegaan. Ons sal nooit die vredeskomitee ontbind nie,” sê hy.